વડાપ્રધાન નરેન્દ્ર મોદીની સરકારે સત્તા સાંભળ્યા બાદ દેશની વિદેશનીતિમાં લગાતાર સુધારો જ નથી આવ્યો પરંતુ તે pro-active પણ થઇ છે. વિદેશોમાં ભારતની આ pro-active વિદેશનીતિની ત્યારે ખાસ નોંધ લેવામાં આવી હતી જ્યારે ભારતે યમન માં ‘ઓપરેશન રાહત’ ચલાવીને માત્ર ભારતીયો જ નહીં પરંતુ વિદેશી નાગરિકોને પણ બચાવી લીધા હતા. હાલમાં સિંગાપોર ખાતે યોજાયેલા ASEAN-India પ્રવાસી ભારતીય દિવસ દરમ્યાન વિદેશમંત્રી સુષ્મા સ્વરાજે ઓપરેશન રાહત એક અજાણી હકીકત જાહેર કરી હતી.